Владимир Висоцки
Пиратска

Превод от руски: Добромир Тонев, —

chitanka.info

На борда — бунт. След снощните гуляи

започна бой — за златото — клане!

Обесиха уж двама негодяи.

Но още двама трябваше поне!

Хванете бързо вятъра в платната!

Успехът — мит е! Всеки кораб — враг!

Сами избрахме шанса на пирата,

и вярата — във тоя черен флаг.

От борд до борд — кълбо от кръв и хора,

забравени са пирове — и чест!

И всичко подивя на тоя кораб,

и всеки ножа си извади днес.

И ето двама сочат капитана:

„Вържете го!“ — от ада нямат страх!

Но вчерашната плячка в океана

изхвърли капитана със замах.

Като покров ни скри вълната горда,

ръката пусна гърлото — и спря…

Изхвърляй всичко с дъх на кръв зад борда!

И вярвайте — цената е добра!

Хванете бързо вятъра в платната!

Успехът — мит е! Всеки кораб — враг!

Сами избрахме шанса на пирата,

и вярата — във тоя черен флаг.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.